Jome masjidi (Mandu)
Jome masjidi (shuningdek, Jomi masjidi deb ham ataladi) Markaziy Hindistonning Madhya Pradesh shtatidagi Mandu shahrida joylashgan tarixiy masjiddir. Boburiylar meʼmorchiligi uslubida qurilgan masjid Hoshangshoh davrida qurilgan va 1454-yilda Mahmud Xiljiy davrida qurib bitkazilgan deb hisoblaniladi. Masjidda uchta katta gumbaz, hovli, 54 ta kichik gumbaz va ustunli zallardan iborat xonalar mavjud. Unda namozxona va bezaklangan ustunlar bor. Masjidning umumiy maydoni 7,725 square metre (83,150 kv ft) boʻlib, 4.6 m (15 ft)lik baland platforma ustida qurilgan. Ayvonning sharqiy eshigidagi yozuvlar masjidning Damashq masjidi negizida qurilganligini koʻrsatadi. Hozirgi vaqtda Mandudagi yodgorliklar guruhi Hindiston arxeologik tadqiqotining Bhopal jamoasi tomonidan saqlanadi va nazorat qilinadi. Mandu shahri Madhya Pradesh shtatining asosiy sayyohlik joylaridan biridir. 2020-yil holatiga koʻra, kuniga oʻrtacha ziyoratchilar soni 4000 dan 5000 tagachani tashkil etadi. Yodgorlik yaqinida Madhya Pradesh turizm departamenti tomonidan har yili tashkil etiladigan shoular amalga oshiriladi.